[pic] | AZ EURÓPAI KÖZÖSSÉGEK BIZOTTSÁGA |

Brüsszel, 18.2.2009

COM(2009) 86 végleges

2007/0013 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja értelmében

„AZ EURÓPAI PARLAMENT ÉS A TANÁCS IRÁNYELVE A REPÜLŐTÉRI DÍJAKRÓL” címen előterjesztett javaslatra vonatkozó tanácsi közös állásponton az Európai Parlament által tett módosításokról

A BIZOTTSÁG JAVASLATÁNAK MÓDOSÍTÁSÁRÓL az EK-Szerződés 250. cikkének (2) bekezdése alapján

2007/0013 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja értelmében

„AZ EURÓPAI PARLAMENT ÉS A TANÁCS IRÁNYELVE A REPÜLŐTÉRI DÍJAKRÓL” címen előterjesztett javaslatra vonatkozó tanácsi közös állásponton az Európai Parlament által tett módosításokról

1. BEVEZETÉS

Az EK-Szerződés 251. cikke (2) bekezdése harmadik albekezdésének c) pontja alapján a Bizottság véleményt nyilvánít az Európai Parlament által a második olvasat keretében megfogalmazott módosításokról. A Parlament 31 módosításáról a Bizottság véleménye a következő:

2. ELőZMÉNYEK

A javaslat továbbítása az Európai Parlamenthez és a Tanácshoz (COM(2006)820 végleges – 2007/0013COD): | 2007. január 29. |

Az Európai Gazdasági és Szociális Bizottság véleménye: | 2007. szeptember 26. |

A Régiók Bizottsága véleménye: | 2007. október 10. |

Az Európai Parlament első olvasatban elfogadott véleménye: | 2008. január 15. |

A tanácsi politikai megállapodás elfogadása: | 2008. április 7. |

A tanácsi közös álláspont elfogadása: | 2008. június 23. |

Az Európai Parlament második olvasatban elfogadott véleménye: | 2008. október 23. |

3. A JAVASLAT CÉLJA

A Bizottság által 2007. január 24-én elfogadott javaslat célja a repülőterek és a légitársaságok közötti párbeszéd elősegítése a repülőtéri díjak tekintetében. A javaslat bizonyos alapszabályokat vezet be a díjfelszámítási eljárásokat illetően. A szabályok olyan általánosan elfogadott elveken alapulnak, amelyeket a tagállamok a Nemzetközi Polgári Repülési Szervezet (ICAO) tanácsán belül már jóváhagytak. Az első alapelv, hogy a repülőterek és a légitársaságok között rendszeres konzultációkra kerüljön sor a díjakról, ezáltal a felek kifejthessék és pontosíthassák álláspontjukat. A cél annak biztosítása, hogy a repülőterek a repülőtéri díjak megállapítása előtt egyeztessenek a légitársaságokkal, és kellően tájékoztassák őket. A második alapelv a repülőtéri díjak meghatározásának alapját képező tényezők átláthatóságát érinti. Ezeket az információkat a rendszeres konzultációkon fogják megvitatni. A harmadik alapelv a légitársaságok közötti hátrányos megkülönböztetés tilalma.

A javaslat továbbá független szabályozó hatóság létrehozását szorgalmazza minden tagállamban. Ez a hatóság felügyelné a díjak felszámítását, és tartatná be az irányelv vonatkozó rendelkezéseit. A hatóság tehát a feleknek a repülőtéri díjakkal kapcsolatos panaszai alapján járna el.

4. A BIZOTTSÁG VÉLEMÉNYE AZ EURÓPAI PARLAMENT MÓDOSÍTÁSAIRÓL

4.1. A Bizottság által elfogadott módosítások

- Az Európai Parlament 1., 4., 14., 8., 9., 10., 18. és 27. módosítása jelentősen egyértelműbbé teszi a szöveget a Tanács közös álláspontjához képest.

- Az 5., 6., 11., 12., 13., 16., 17., 20., 21., 22., 24., 25., 26., 28., 29., 30. és 31. módosítás több vonatkozásban nagyon közel áll a Bizottság eredeti javaslatához. Ez különösen igaz a megnevezésekre és a határidőkre.

- Az Európai Parlament ezenkívül két olyan módosítást is elfogadott, amely a finanszírozás bizonyos vonatkozásait egyértelműsíti. A 7. módosítás új preambulumbekezdésben egyértelműsíti, hogy a repülőtéri infrastruktúra előfinanszírozásához biztosítékoknak kell társulniuk. A 15. módosítás pedig a repülőtereket információszolgáltatásra kötelezi minden közfinanszírozásról.

- A 19. módosítás megerősíti a megkülönböztetésmentesség elvét.

- A 23. módosítás egyértelműsíti, hogy a független felügyeleti hatóság feladatai átruházhatók.

- A 2. és a 3. módosítás még egyértelműbbé teszi, miért indokolt mindegyik tagállam legnagyobb repülőterét az irányelv hatálya alá vonni.

- Ezért a Bizottság az összes módosítást elfogadhatónak tartja.

- Ezenkívül a módosítások megerősítik az intézmények közötti egyetértést. A Tanács már levélben értesítette a Parlamentet, hogy támogatja a módosításokat.

5. KÖVETKEZTETÉS

Az EK-Szerződés 250. cikkének (2) bekezdése alapján a Bizottság a fentiek szerint módosítja javaslatát.